กฎกระทรวงกฎกระทรวงการอนุญาตผลิตสุราพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๕๓ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ผู้ใดประสงค์จะขอใบอนุญาตผลิตสุราต้องมีคุณสมบัติดังต่อไปนี้(๑) กรณีสุราแช่(ก) ชนิดเบียร์ต้องเป็นบริษัทซึ่งจัดตั้งขึ้นตามกฎหมายไทยและมีทุนจดทะเบียนไม่ต่ำกว่าสิบล้านบาทและมีผู้ถือหุ้นสัญชาติไทยไม่น้อยกว่าร้อยละห้าสิบเอ็ดของจำนวนหุ้นทั้งหมดโดยมีเงินค่าหุ้นหรือเงินลงทุนที่ชำระแล้วไม่น้อยกว่าสิบล้านบาท(ข) สุราแช่นอกจาก (ก)ต้องเป็นบริษัทซึ่งจัดตั้งขึ้นตามกฎหมายไทย และมีผู้ถือหุ้นสัญชาติไทยไม่น้อยกว่าร้อยละห้าสิบเอ็ดของจำนวนหุ้นทั้งหมดหรือเป็นสหกรณ์(๒) กรณีสุรากลั่น(ก) ชนิดสุราขาว สุราผสม สุราปรุงพิเศษและสุราพิเศษ ต้องเป็นบริษัทซึ่งจัดตั้งขึ้นตามกฎหมายไทยและมีผู้ถือหุ้นสัญชาติไทยไม่น้อยกว่าร้อยละห้าสิบเอ็ดของจำนวนหุ้นทั้งหมด(ข) ชนิดเอทานอลและสุรากลั่นชนิดสุราสามทับเพื่อส่งออกไปนอกราชอาณาจักรต้องเป็นบริษัทซึ่งจัดตั้งขึ้นตามกฎหมายไทย(ค) ชนิดสุราสามทับเพื่อขายในราชอาณาจักร ต้องเป็นรัฐวิสาหกิจไทยข้อ ๓ ผู้ใดประสงค์จะผลิตสุราแช่ที่มิใช่สุราแช่ชนิดเบียร์หรือสุรากลั่นในชุมชนต้องมีโรงอุตสาหกรรมผลิตสุราตั้งอยู่ในพื้นที่ที่ขออนุญาตและต้องมีคุณสมบัติ ดังต่อไปนี้(๑) เป็นสหกรณ์หรือกลุ่มเกษตรกรที่จดทะเบียนตามกฎหมายว่าด้วยสหกรณ์(๒) เป็นวิสาหกิจชุมชนตามกฎหมายว่าด้วยการส่งเสริมวิสาหกิจชุมชน(๓)เป็นองค์กรเกษตรกรที่ขึ้นทะเบียนตามกฎหมายว่าด้วยกองทุนฟื้นฟูและพัฒนาเกษตรกร(๔) เป็นห้างหุ้นส่วนนิติบุคคลหรือบริษัทจำกัดตามประมวลกฎหมายแพ่งและพาณิชย์ที่หุ้นส่วนหรือผู้ถือหุ้นทุกคนมีสัญชาติไทยเว้นแต่กรณีนิติบุคคลที่ประสงค์จะขอใบอนุญาตผลิตสุราแช่หรือสุรากลั่นโดยอาศัยสนธิสัญญาที่ประเทศไทยเป็นภาคีหรือมีความผูกพันตามพันธกรณีให้หุ้นส่วนหรือผู้ถือหุ้นเป็นไปตามบทบัญญัติและเงื่อนไขของสนธิสัญญานั้นข้อ๔ โรงอุตสาหกรรมที่จะตั้งเพื่อใช้ผลิตสุราต้องเป็นไปตามหลักเกณฑ์และเงื่อนไขดังต่อไปนี้(๑) โรงอุตสาหกรรมที่ใช้ผลิตสุราแช่ชนิดเบียร์(ก) โรงอุตสาหกรรมประเภทผลิตเพื่อขาย ณ สถานที่ผลิตต้องมีขนาดกำลังการผลิตไม่ต่ำกว่าหนึ่งแสนลิตรต่อปีและไม่เกินหนึ่งล้านลิตรต่อปี(ข) โรงอุตสาหกรรมนอกจาก (ก)ต้องมีขนาดกำลังการผลิตไม่ต่ำกว่าสิบล้านลิตรต่อปี(๒) โรงอุตสาหกรรมที่ใช้ผลิตสุรากลั่นชนิดสุราพิเศษ ประเภทวิสกี้ บรั่นดีและยินต้องมีขนาดกำลังการผลิตคิดเทียบเป็นน้ำสุราที่มีแรงแอลกอฮอล์ยี่สิบแปดดีกรีไม่ต่ำกว่าสามหมื่นลิตรต่อวัน(๓)โรงอุตสาหกรรมที่ใช้ผลิตสุรากลั่นชนิดเอทานอลต้องดำเนินการดังต่อไปนี้ให้แล้วเสร็จก่อนเปิดดำเนินการ(ก)ต้องใช้เทคโนโลยีการผลิตและมีเครื่องจักรที่สามารถผลิตสุรากลั่นชนิดเอทานอลให้มีแรงแอลกอฮอล์ได้สูงถึงเก้าสิบเก้าจุดห้าดีกรี(ข) ต้องติดตั้งเครื่องมือและอุปกรณ์เพื่อการคำนวณปริมาณสุรากลั่นชนิดเอทานอลและ(ค)ต้องติดตั้งระบบฐานข้อมูลทางอิเล็กทรอนิกส์โดยการเชื่อมโยงเครือข่ายจากโรงอุตสาหกรรมไปยังกรมสรรพสามิตสำนักงานสรรพสามิตผู้ควบคุมโรงอุตสาหกรรมนั้นและสำนักงานสรรพสามิตพื้นที่ที่โรงอุตสาหกรรมตั้งอยู่(๔) โรงอุตสาหกรรมที่ใช้ผลิตสุรากลั่นชนิดอื่น นอกจาก (๒) และ (๓)ต้องมีขนาดกำลังการผลิตคิดเทียบเป็นน้ำสุราที่มีแรงแอลกอฮอล์ยี่สิบแปดดีกรีไม่ต่ำกว่าเก้าหมื่นลิตรต่อวัน(๕) โรงอุตสาหกรรมที่ใช้ผลิตสุราแช่และสุรากลั่นตามข้อ ๓(ก)ต้องใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงานเครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคน(ข) ต้องแยกออกจากที่อยู่อาศัยโดยชัดเจน(ค) ต้องตั้งอยู่ในทำเลและสภาพแวดล้อมที่เหมาะสมมีพื้นที่เพียงพอที่จะผลิตสุราโดยไม่ก่อให้เกิดอันตราย เหตุเดือดร้อนรำคาญหรือความเสียหายต่อบุคคลหรือทรัพย์สินของผู้อื่น(ง) กรณีใช้ผลิตสุรากลั่นต้องตั้งอยู่ห่างจากแหล่งน้ำสาธารณะไม่น้อยกว่าหนึ่งร้อยเมตร และต้องมีระบบบำบัดน้ำเสียที่ไม่ก่อให้เกิดมลภาวะต่อสิ่งแวดล้อมตามมาตรฐานที่กรมควบคุมมลพิษกำหนดข้อ๕ ผู้ใดประสงค์จะผลิตสุราให้ยื่นคำขอต่ออธิบดีตามแบบที่อธิบดีประกาศกำหนดพร้อมด้วยเอกสารหรือหลักฐาน ณสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมที่จะใช้ผลิตสุราตั้งอยู่ในกรณีที่ต้องขอใบอนุญาตประกอบกิจการโรงงานตามกฎหมายว่าด้วยโรงงานให้ผู้ได้รับใบอนุญาตผลิตสุราส่งสำเนาใบอนุญาตประกอบกิจการโรงงานดังกล่าวให้กรมสรรพสามิตหนึ่งชุดเพื่อประกอบการพิจารณาอนุญาตให้เปิดดำเนินการผลิตสุราด้วยข้อ๖ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วนให้มีคำสั่งรับคำขอไว้พิจารณาต่อไปข้อ๗ เมื่อเจ้าพนักงานสรรพสามิตมีคำสั่งรับคำขอไว้พิจารณาแล้วให้เจ้าพนักงานสรรพสามิตตรวจสอบสถานที่ที่จะผลิตสุราเมื่อตรวจสอบแล้วเห็นว่าถูกต้องและครบถ้วนตามหลักเกณฑ์และเงื่อนไขที่กำหนดให้เจ้าพนักงานสรรพสามิตเสนอคำขอพร้อมด้วยเอกสารหรือหลักฐานที่เกี่ยวข้องต่ออธิบดีเพื่อพิจารณาออกใบอนุญาตผลิตสุราต่อไปข้อ๘ ในกรณีที่อธิบดีมีคำสั่งออกใบอนุญาตผลิตสุราให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนดและให้มารับใบอนุญาตผลิตสุราภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลาให้ถือว่าสละสิทธิการเป็นผู้ได้รับใบอนุญาตผลิตสุราในกรณีที่อธิบดีมีคำสั่งไม่ออกใบอนุญาตผลิตสุราให้แจ้งคำสั่งดังกล่าวเป็นหนังสือแก่ผู้ยื่นคำขอใบอนุญาตทราบ ทั้งนี้ให้ระบุเหตุผลของการไม่อนุญาต รวมทั้งแจ้งสิทธิอุทธรณ์การยื่นคำอุทธรณ์และระยะเวลาสำหรับการอุทธรณ์ให้ผู้ยื่นคำขอทราบด้วยข้อ๙ ใบอนุญาตผลิตสุราให้เป็นไปตามแบบที่อธิบดีประกาศกำหนดโดยต้องระบุระยะเวลาดำเนินการก่อสร้างโรงอุตสาหกรรมและกำหนดเวลาเปิดดำเนินการและอย่างน้อยต้องมีข้อกำหนดในเรื่องดังต่อไปนี้ด้วย(๑) ผู้ได้รับใบอนุญาตต้องมีคุณสมบัติตามที่ระบุไว้ในข้อ ๒ หรือข้อ ๓ตลอดระยะเวลาที่ได้รับใบอนุญาต(๒) ผู้ได้รับใบอนุญาตต้องมีโรงอุตสาหกรรมที่มีลักษณะตามที่ระบุไว้ในข้อ ๔ตลอดระยะเวลาที่ได้รับใบอนุญาต(๓)ผู้ได้รับใบอนุญาตต้องติดฉลากบนภาชนะบรรจุสุราก่อนนำสุราออกจากโรงอุตสาหกรรม(๔)ผู้ได้รับใบอนุญาตต้องส่งตัวอย่างสุราตามจำนวนอันสมควรโดยไม่คิดค่าใช้จ่ายให้แก่กรมสรรพสามิตเมื่ออธิบดีมีคำสั่งให้ผู้ได้รับใบอนุญาตส่งตัวอย่างสุราที่ได้รับอนุญาตมาเพื่อตรวจวิเคราะห์(๕)ผู้ได้รับใบอนุญาตต้องเรียกเก็บสุราที่ผลิตในคราวเดียวกันกลับคืนทั้งหมดหากพบว่าสุราที่ผลิตมีคุณสมบัติไม่เป็นไปตามที่อธิบดีประกาศกำหนดข้อ๑๐ ผู้ได้รับใบอนุญาตผลิตสุราต้องดำเนินการก่อสร้างโรงอุตสาหกรรมผลิตสุราติดตั้งเครื่องจักรและอุปกรณ์ที่ใช้ผลิตสุราและเปิดดำเนินการผลิตสุราภายในระยะเวลาที่กำหนดในใบอนุญาตผลิตสุราเว้นแต่ในกรณีมีเหตุจำเป็นอธิบดีจะขยายระยะเวลาให้ก็ได้ ทั้งนี้ ตามที่อธิบดีประกาศกำหนดข้อ๑๑ ผู้ได้รับใบอนุญาตผลิตสุราต้องมีหนังสือแจ้งอธิบดีก่อนเริ่มดำเนินการผลิตสุราไม่น้อยกว่าสิบห้าวันเมื่ออธิบดีได้รับหนังสือแจ้งตามวรรคหนึ่งแล้วให้อธิบดีตรวจสอบว่าผู้ได้รับใบอนุญาตผลิตสุราได้ดำเนินการตามคำขอและเงื่อนไขที่กำหนดในใบอนุญาตผลิตสุราโดยถูกต้องและครบถ้วนหรือไม่ในกรณีที่อธิบดีตรวจสอบแล้วเห็นว่าผู้ได้รับใบอนุญาตผลิตสุราดำเนินการไม่ถูกต้องหรือไม่ครบถ้วนให้อธิบดีแจ้งเป็นหนังสือให้ผู้ได้รับใบอนุญาตผลิตสุราดำเนินการแก้ไขให้ถูกต้องและครบถ้วนภายในระยะเวลาที่กำหนดในกรณีที่อธิบดีตรวจสอบแล้วเห็นว่าผู้ได้รับใบอนุญาตผลิตสุราได้ดำเนินการตามคำขอและเงื่อนไขที่กำหนดในใบอนุญาตผลิตสุราโดยถูกต้องและครบถ้วนให้อธิบดีมีคำสั่งอนุญาตให้เปิดดำเนินการผลิตสุราได้ข้อ๑๒ ก่อนใบอนุญาตผลิตสุราสิ้นอายุหากผู้ได้รับใบอนุญาตผลิตสุราผู้ใดประสงค์จะผลิตสุราต่อเนื่องจากที่ได้รับอนุญาตให้ยื่นคำขอใบอนุญาตผลิตสุราตามแบบที่อธิบดีประกาศกำหนดพร้อมด้วยเอกสารและหลักฐานตามที่กำหนดล่วงหน้าเก้าสิบวันก่อนวันที่ใบอนุญาตสิ้นอายุให้นำความในข้อ๕ ข้อ ๖ ข้อ ๗ และข้อ ๘ มาใช้บังคับกับการขออนุญาตและการอนุญาตผลิตสุราโดยอนุโลมข้อ๑๓ ผู้ได้รับใบอนุญาตผลิตสุราต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใดๆตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับสุราและเงื่อนไขที่กำหนดไว้ในใบอนุญาตและต้องไม่ยินยอมให้บุคคลใดกระทำการอันเป็นความผิดตามกฎหมายว่าด้วยภาษีสรรพสามิตเกี่ยวกับสุราและกระทำการที่ขัดต่อเงื่อนไขที่กำหนดไว้ในใบอนุญาต ณโรงอุตสาหกรรมผลิตสุราที่ได้รับใบอนุญาตข้อ๑๔ ผู้ได้รับใบอนุญาตให้ทำสุราทุกชนิดที่เป็นคู่สัญญากับกรมสรรพสามิตตามพระราชบัญญัติสุรา พ.ศ. ๒๔๙๓ ซึ่งใบอนุญาตให้ทำสุราจะสิ้นอายุในวันที่ ๓๑ธันวาคม พ.ศ. ๒๕๖๐ หากประสงค์จะขอใบอนุญาตผลิตสุราให้ยื่นคำขอรับใบอนุญาตตามกฎกระทรวงนี้ล่วงหน้าเก้าสิบวันก่อนวันที่ใบอนุญาตให้ทำสุราสิ้นอายุให้นำความในข้อ๕ ข้อ ๖ ข้อ ๗ และข้อ ๘มาใช้บังคับกับการขออนุญาตและการอนุญาตผลิตสุราตามความในข้อนี้โดยอนุโลมข้อ๑๕ คำขอใบอนุญาตทำสุราที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามกฎกระทรวงนี้และให้นำกฎกระทรวงนี้มาใช้บังคับกับการอนุญาตผลิตสุราตามคำขอนั้นในกรณีที่คำขอที่ยื่นตามวรรคหนึ่งหรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ให้อธิบดีสั่งให้ผู้ขอรับใบอนุญาตดำเนินการแก้ไขเพิ่มเติมคำขอหรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ผู้ได้รับหนังสืออนุญาตให้ก่อสร้างโรงงานสุราก่อนวันที่กฎกระทรวงนี้ใช้บังคับและยังอยู่ในระหว่างการก่อสร้างให้ก่อสร้างตามเงื่อนไขที่ได้รับอนุญาตต่อไปจนกว่าจะแล้วเสร็จและให้นำกฎกระทรวงนี้มาใช้บังคับกับการอนุญาตผลิตสุราโดยอนุโลมให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕๓ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การขออนุญาตและการออกใบอนุญาตผลิตสุรา ให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๕๙/๑๖ กันยายน ๒๕๖๐